b'\n_START_ARTICLE_\nGastroenteritis v\xc3\xadrica\n_START_SECTION_\nTractament\n_START_PARAGRAPH_\nPer evitar la deshidrataci\xc3\xb3 \xc3\xa9s important prendre l\xc3\xadquids basats en aliments com l\'arr\xc3\xb2s, les sopes de pastanaga, de llenties o de patata. Tamb\xc3\xa9 sucs de fruites fresques, l\'aigua de coco i infusions suaus. En definitiva, tot el que fagi aturar una diarrea i eliminar la sensaci\xc3\xb3 molesta de les n\xc3\xa0usees. Fins i tot l\'aigua sola, presa a petits xarrups amb ajuda d\'una canyeta, pot ser beneficiosa._NEWLINE_A m\xc3\xa9s, un dels l\xc3\xadquids m\xc3\xa9s efectius \xc3\xa9s el "s\xc3\xa8rum oral" o begudes d\'esportistes com l\'Aquarius o el Powerade, ja que porten prou sucre i minerals per recuperar els que s\'han eliminat anteriorment._NEWLINE_En la dieta, s\'han de retirar absolutament els lactis i els seus derivats durant uns dies fins a acabar d\'eliminar el virus._NEWLINE_Despr\xc3\xa9s, progressivament, es poden anar menjant aliments tous f\xc3\xa0cils de digerir, com ara peix blanc, arr\xc3\xb2s, pastanaga bullida, sopes de carn o truita a la francesa._NEWLINE_S\'han d\'evitar els \xc3\xa0cids (com el suc de taronja) o l\xc3\xadquids que portin cafe\xc3\xafna (com el caf\xc3\xa8 o la Coca-Cola)._NEWLINE_Es podr\xc3\xa0 comen\xc3\xa7ar a fer vida normal i menjar de nou els aliments habituals als 3 dies aproximadament, quan hagin desaparegut del tot els s\xc3\xadmptomes de la malaltia.'